Урачыстая цырымонія перадачы эстафеты ад Года культуры Году навукі і надання Бабруйску статусу “Культурная сталіца-2017” адбылася ў Палацы мастацтваў. Саламяную “Папараць-кветку” міністр культуры ўручыў галоўнаму вучонаму сакратару Нацыянальнай акадэміі навук Беларусі Аляксандру Кільчэўскаму. Потым Барыс Святлоў уручыў старшыні Магілёўскага аблвыканкама Уладзіміру Даманеўскаму нагрудны знак Міністэрства культуры за ўклад у развіццё культуры краіны. А пасля старшыня Маладзечанскага раённага савета дэпутатаў Віктар Невяровіч перадаў першаму намесніку старшыні Бабруйскага гарвыканкама Алегу Ковелю хрустальны сімвал акцыі “Культурная сталіца Беларусі”, а Барыс Святлоў — адпаведны сертыфікат.